ועדת הכספים, כנסת 25, פרוטוקול מספר 175, 2023-06-20 00:00

משה גפני: בוקר טוב, הסעיף הבא על סדר-היום: קביעת סכום ההשתתפות המיוחד של הממשלה בהוצאות התקציב של המועצות הדתיות לשנת הכספים 2023 בהתאם לסעיף 11ב לחוק שרותי הדת היהודים (נוסח משולב) התשל"א-1971

משה גפני:  מי מציג את קביעת סכום ההשתתפות, את אחוזי ההשתתפות? בבקשה

משה גפני:       אני מקדם בברכה את מנכ"ל המשרד לשירותי דת

משה גפני:  זאת ההזדמנות הראשונה שאתה נמצא בהופעה פומבית בוועדת הכספים, כדי לברכך שתצליח, כי יש אתגרים רבים שעומדים בפני המשרד לשירותי דת

משה גפני:  אנו רואים בארץ את החסר בבתי כנסת, במקוואות במקומות רבים שאתה ודאי מכיר אותם

משה גפני:  הדרך להגיע לפתרון רצופה מכשולים רבים ובעיות קשות

משה גפני:  אנו נעמוד לצדך על מנת שתוכל להצליח בתפקיד הזה כי בתפקיד הזה הצלחתך היא הצלחתנו

משה גפני:      יש עוד דברים שנעסוק בהם גם עכשיו, זה מימון המועצות הדתיות, ותכף נראה מה אנו עושים בעניין הזה

משה גפני:  הניסיון שלנו בעניין הזה הוא ניסיון רע

משה גפני:  זה לא פעם ראשונה שמתקיים פה דיון

משה גפני:  כל שנה מתקיים פה דיון, ואנו בעניין הזה

משה גפני:  לא הצלחנו לשנות את הדרך הזו, שתכף נדבר עליה

משה גפני:  אני הגשתי הצעת חוק שהייתה בוועדת שרים לחקיקה השבוע ביום ראשון וכמובן ועדת השרים דחתה את זה בשבוע

ינון אזולאי: אה, שבוע הבא זה יאושר?     

משה גפני: לכאורה

משה גפני:  נקיים את הדיון קודם בבקשה שלכם

משה גפני:  בבקשה, המנכ"ל

טמיר כהן: אני מצטרף לברכות לידידי

יהודה חשאי: תודה רבה, אדוני היושב-ראש, חברי הכנסת המכובדים

יהודה חשאי:  תודה רבה על המילים החמות, אדוני היושב-ראש, ואנחנו באים למשרד אחרי תקופה מאוד קשה שעברה על המשרד הזה גם ברמה הלאומית כמדיניות – מה חושבים על הדת ויותר כמדיניות איך לחסל את תופעת המועצות המקומיות לגמרי

יהודה חשאי:  זו הייתה המדיניות של השלטון הקודם

יהודה חשאי:  גם לא נעלם מעיניי הדיון שהיה שנה שעברה, ומקווה שהדיון כלפינו השנה יהיה יותר לפחות ברוח שמבינים שאנו בהחלט רוצים את מה שכבודו רוצה

יהודה חשאי:  אכן, המשרד מנסה בחזרה גם לשקם את העבודה, ואני חושב שהאוצר השנה עשה מאמץ לבוא לקראתנו בכל מה שאפשר בנושאים התקציביים

יהודה חשאי:  גם בנושאים הקואליציוניים הייתה הירתמות של כולם לגבי מבני דת

משה גפני: אני מציע שתשבח את האוצר בסוף הישיבה אחרי שנדון במה שמציעים לנו

יהודה חשאי: אל"ף, חייבים לישר קו

יהודה חשאי:  במיוחד שהם פה

יהודה חשאי:  אדוני היושב-ראש, השר שלנו במסגרת ההסכם הקואליציוני – אני לא מתערב בנושאים פוליטיים אבל אני יכול לתרגם מה היה – במסגרת ההסכם הקואליציוני של ש"ס, אני חושב שגם אצלכם היה, אכן סעיף תקצוב המועצות היה חלק בלתי נפרד מההסכם

יהודה חשאי:  אני יכול להציג בפניך את העמוד הרלוונטי שהיה בנושא ההסכם הקואליציוני שדנו מול האוצר והמשמעויות שלו בנושא התקצוב ל-75-25

יהודה חשאי:  לא שזה לא נדון

יהודה חשאי:  לצערנו המשמעות היא לבסיס 275 מיליון שקל

יהודה חשאי:  באנו למקבלי ההחלטות, ואמרנו את סדרי העדיפויות שצריך להיות מבחינתנו

יהודה חשאי:  לצערי לא יכולנו להשיג את כל העוגה

משה גפני: מה היה קודם תקציב המשרד, ומה היום?     

יהודה חשאי: עמדנו בשנה שעברה על 219 מיליון שקל בבסיס כמדומני

יהודה חשאי:  230

יהודה חשאי:  גמרנו פעמיים, פעם אחת סיכמנו על 247 מיליון שקל לבסיס

יהודה חשאי:  יש לנו עוד תוספות של 14

יהודה חשאי: 5 מיליון לשנה לעדכוני שכר לבסיס, שנה הבאה 59 מיליון שקל לבסיס, עדכוני שכר ותוספות תקנים גם של רבני מושבים, שכונות ורבנים אזוריים ותוספת שכר לבלניות, משמעותי מאוד גם לשנה הזאת

מיכל שיר סגמן: תוספת?     

יהודה חשאי: תוספת שכר לבלניות

יהודה חשאי:  בלניות אנו אף פעם לא עוצרים

יהודה חשאי:  מקווה שנפתח תמיד מביאים בלניות

יהודה חשאי:  אחרי זה שוברים את הראש מאיפה

משה גפני: השאלה, האם הבלנית – גם זה היה פה בכמה דיונים – מקבלת את אותו שכר שקיבלה קודם? ואם פתחו מקווה, יש עוד בלנית

משה גפני:  אבל הבלניות כולן, גם הוותיקות, מקבלות אותו שכר או מגדילים את שכרן? פה היו דיונים על שכר הבלניות שהוא הנמוך ביותר בשירות המדינה בכלל

מיכל שיר סגמן: זה השפיע באופן ישיר, בעיקר במקומות שהם יותר חילוניים, של אנשים מסורתיים - לא חרדים, לא במקומות של אנשים דתיים זה טבעי, אלא במקומות של אנשים מסורתיים שרוצים ללכת למקוואות והיו שם בלניות שנשבר להן מהחיים

מיכל שיר סגמן:  לא מקבלות כסף, אין להן כוח להיות וכך זה נראה

מיכל שיר סגמן:  לא באשמתן

יהודה חשאי: מחמם את הלב לשמוע גם אתכם

משה גפני: זה נאמר פה כבר שנים

משה גפני:  אני מקווה שכשיהיה הסכום, נגיד את זה לפרוטוקול

יהודה חשאי: יש סכום שאף אחד במשק – תוספת לבלניות הישנות כפי שהוסכם

יהודה חשאי:  אני לא יכול לומר את זה כי עוד לא גמרנו את זה ואנו משאירים את זה – יש שר שצריך להציג את זה, שמקבל את ההחלטה יחד עם הממונה על השכר

יהודה חשאי:  התוספות שיהיו מעבר לשכר

משה גפני: אני מקווה שכשיהיה הסכום, נגיד את זה לפרוטוקול

יהודה חשאי: נכון

יהודה חשאי:  מעבר להסכם השכר שמתגבש במדינה, לא קשור - תהיה תוספת שכר לבלניות, שאין אותו לאף מגזר, אבל באותה נשימה, אדוני היושב-ראש, אני חייב לומר לך – האגדה האורבנית כאילו הבלניות בתחתית השכר, אני חייב לנתץ אותה

יהודה חשאי:  אותו דבר נמצאים עם הקברנים, עם המטהרים

מיכל שיר סגמן: תלוי איפה

יהודה חשאי: בכל מקום בארץ המטהרים, הקברנים הם באותה תחתית שכר, תחתית של התחתית של המדינה

מיכל שיר סגמן: שם אין מי שיתלונן

מיכל שיר סגמן:  המתים לא התלוננו על הקבלן שלהם

יהודה חשאי: מה הבעיה בשלושת הסקטורים האלה- - -     

משה גפני: בגמרא כתוב שבאים לנחם מישהו, ואומרים: גם אצלי היה – לא מנחם

משה גפני:  מה מנחם – אם אתה מוצא פתרון, מדבר על מה שעשה

משה גפני:  אתה מביא לי גם את הקברנים? אז נדון גם על הקברנים

משה גפני:  הבלניות הן בתחתית המדרג של השכר במדינת ישראל

משה גפני:  אל תיקח על זה אחריות

יהודה חשאי: הפוך

משה גפני: אני למעלה מ-10 שנים והיא צודקת כי במקומות החילוניים, שם מגיעה בלנית זקנה שכבר עייפה, וצעירות לא באות כי השכר עלוב

משה גפני:  אתה לא אשם בזה

משה גפני:  אנו בך תולים תקוות

יהודה חשאי: לכן אני אומר – אנחנו סיכמנו עם הממונה על השכר תוספת שכר ענקית שאין אותה לאף מגזר במשק, מעבר להסכם השכר שהולך להיות, לא קשור, כלומר יהיה להם פעמיים תוספת שכר

ינון אזולאי: רק במילה - גם בבלניות שבמועצות האזוריות? כי אתה מכיר את הבעיה של המועצות האזוריות - היא עובדת שעתית, ואם לא קוראים לה באותו יום?     

יהודה חשאי: בכל הארץ

יהודה חשאי:  ההסכם יחול על כולם ללא יוצא מן הכלל, תוספת שכר

יהודה חשאי:  זה יהיה בשורה עצומה

יהודה חשאי:  אמרתי שאני מקווה שנוכל להביא בשורה עצומה גם למטהרים והקברנים

משה גפני: ינון, אני מצע שנחיה בתקווה

יהודה חשאי: מצד שני, אדוני היושב-ראש, אנו נמצאים – תכף ראומה ראש האגף והסמנכ"ל נמצאים פה, יציגו את הפרטים

יהודה חשאי:  אנו למעלה משמונה חודשים עם תקציב לא מאושר למועצות, הם עובדים 1 חלקי 12 של שנה שעברה שחלו עליו פלאטים, והמשמעות היא שנכון להרגיע שאנו מדברים יש עובדים במדינה שלא קיבלו שכר

יהודה חשאי:  אין הפרשות

יהודה חשאי:  ספקים הגישו תביעות ענק כנגד מועצות דתיות בכל רחבי הארץ כי כבר 5 ו-7 חודשים לא מקבלים ספקים את כספם

יהודה חשאי:  החלטתכם היום לאשר את זה הווה אומר שאני צריך לרוץ מכאן להחתים את שלושת השרים ולתת להם אישור תקציבי מחר בבוקר להתחיל לעבוד

יהודה חשאי:  אני מאוד מבקש שלפחות בדבר אחד יהיה שינוי משנה שעברה – שנה שעברה השר הקודם קיבל שבוע אחרי

יהודה חשאי:  אני מקווה שיהיה לפחות שינוי בשלטון שנקבל אישור היום

משה גפני: תודה רבה

משה גפני:  מי מציג את הבקשה? בבקשה

ראומה צמח לוי: שלום, בנינו את אמות המידה לשנת 2023 למועצות המקומיות

ראומה צמח לוי:  השינוי היחיד שעשינו משנה שעברה זה לאחר שהבנו שאנו לא רוצים לייצר זעזועים במשק ולרשויות המקומיות, הגדרנו את אחוז השינוי בסכום ההשתתפות של הרשויות המקומיות ל-5%, ואז אם רשות מקומית אחוז ההשתתפות שלה היה אמור לעלות מ-50% ל-70%, מנענו ממנה את העלייה הזו

ראומה צמח לוי:  גידרנו את זה עד 5% כדי לבוא לקראת הרשויות המקומיות

משה גפני: לא הבנתי

משה גפני:  אחוזי ההשתתפות של הממשלה והרשויות המקומיות כמה זה?     

ראומה צמח לוי: 40-60

משה גפני: לא השתנה?     

ראומה צמח לוי: לא

ראומה צמח לוי:  לא השתנה

ראומה צמח לוי:  מה שאנו חייבים- -      

משה גפני: אני לא חייב מה שאתם חייבים

משה גפני:  גם ליועצת המשפטית יש כמה שאלות

משה גפני:  האוצר, הייתה פה התחייבות בוועדת הכספים

משה גפני:  תסבירו לי, שאדע מה לענות לאנשים

משה גפני:  עומד ראש רשות ואומר: אני מקבל השתתפות מהממשלה בשירותי החינוך או בשירותי הרווחה או בשירותי התחבורה, והממשלה נותנת לי 75%

משה גפני:  אני ברשות המקומית, מה שאני צריך להשתתף אם בכלל – יש מקומות שלא צריך אפילו להשתתף, אבל אם צריך להשתתף – 75%

משה גפני:  אומר אותו ראש רשות: מה זה הדתיים הגנבים האלה – הגנבים, לא באמת

משה גפני:  זו אמירה שאנו שומעים אותה – למה פה אני צריך לתת 60%?     

יהודה חשאי: וגם 70

משה גפני: היא אמרה ובצדק – יש חלוקה, אני מכיר

משה גפני:  אני שואל, למה הממשלה בשירותי החינוך משתתפת ב-75%, ובשירותי דת משתתפת ב-40%?     

אורית פרקש הכהן: כי יש להם מקורות הכנסה אולי

אורית פרקש הכהן:  הם נותנים שירותים מסוימים

אורית פרקש הכהן:  חשבתי, אולי יש לכם גם מקורות הכנסה?     

משה גפני: את רוצה שאחזור על הסיפור איך הגיע 60-40?     

אורית פרקש הכהן: בשונה מהחוק הקודם, פה איני בקיאה בחומר

משה גפני: למה נהיה 60-40? בורג היה שר הפנים, היה שר הדתות

משה גפני:  ישבו בקפה קסטל בתל אביב

משה גפני:  המפד"ל הייתה בממשלה ואז אמרו: מי יהיה אחראי על המועצות הדתיות? בורג אמר: יש לי 60%, במרכז המפד"ל

משה גפני:  חזני אמר: יש לי 40%

משה גפני:  אז חילקו את הכסף של המועצות הדתיות

משה גפני:  משרד הפנים 60% ומשרד הדתות 40%

משה גפני:  אם הסיפור לא נכון, אי אפשר להתערב – אבל זה סיפור אמיתי

משה גפני:  אנחנו באופן אנכרוניסטי, יושבים היום בתקציב מודרני ואומרים: חינוך 75% ורווחה 75% ותחבורה 75%

משה גפני:  רק הנושא של שירותי הדת נשאר שראש הרשות צריך לממן 60%

יהודה חשאי: זה תיקנתי אותך, אדוני היושב-ראש

יהודה חשאי:  זה מקומות נורמליים

יהודה חשאי:  ברשויות גדולות גם יותר מזה – הרשות משלמת 70%, 75%

יהודה חשאי:  זה עוד יותר גרוע

משה גפני: לא נכנסתי לזה

משה גפני:  אני מכיר את זה

משה גפני:  לא נכנסתי לזה

משה גפני:  זה בא למצב שראש עיר גדולה, אחרי מה שהמשרד עושה, אומרים: לא אשלם 75%

משה גפני:  הרבה פעמים צריך ללכת לוועדה פריטטית וממילא לא יוצא מזה הרבה

משה גפני:  אבל העיקרון שלך הוא 60-40

משה גפני:  לגדולות אתה עושה 75%, ולקטנות אתה עושה פחות מ-60%

משה גפני:  בסך הכול זה 60-40

משה גפני:  אדוני משרד האוצר, תשובה

משה גפני:  הייתה פה התחייבות של משרד האוצר

משה גפני:  ישבנו פה בחדר לפני שאישרתי

משה גפני:  אמרתם ששנה הבאה

משה גפני:  זה היה לפני 5 או 6 שנים

משה גפני:  שנה הבאה תביאו 75%

משה גפני:  תגיד לי למה אתם לא מביאים את זה השנה

יפתח עשהאל: היום אנו פועלים בהתאם להחלטת המחוקק

יפתח עשהאל:  המחוקק קבע 60-40

יפתח עשהאל:  דיברנו על זה גם שנה שעברה

יפתח עשהאל:  ככל שהממשלה או הכנסת מעוניינת לעשות שינוי- - -     

ינון אזולאי: הרב גפני, אפשר שנייה? לא תפסיד

ינון אזולאי:  יש פרוטוקול מ-14

ינון אזולאי: 3

ינון אזולאי: 22

ינון אזולאי:  יפתח עשהאל מאגף תקציבים: עניןי תקצוב המועצות הדתיות על ידי המדינה נקבע בחקיקה ראשית והמדינה פועלת לפי חקיקה לחוק שירותי הדת היהודיים

ינון אזולאי:  משה גפני: תשובה ממש עולמית

ינון אזולאי:  תשובה כזאת כבר לא נתקלתי המון שנים

ינון אזולאי:  היושב-ראש אלכס קושניר דאז: מה? לא שמעתי

ינון אזולאי:  ואז משה גפני שוב, ואז יפתח עשהאל: אחזור על תשובתי בשביל היושב-ראש

ינון אזולאי:  הממשלה בנושא תקצוב המועצות הדתיות פועלת לפי חקיקה ראשית שקבע המחוקק של 60-40, לעניין הבקשה לשינוי החקיקה זה עניין גדול שדורש בחינה מאוד מעמיקה

ינון אזולאי:  יש לה השלכות בעיקר תקציביות מאוד גדולות ושוב, זה דורש עבודת מטה מאוד גדולה

ינון אזולאי:       בקיצור, למה אתה שואל? אתן לך את הפרוטוקול וזהו

ינון אזולאי:  התשובה היא אותה תשובה וכל שנה יבוא אותו סיפור

ינון אזולאי:  מבטיחים לך שם, וכשמגיעים לפה – לא

ינון אזולאי:  הסיפור הגלגל החוזר הזה 60-40, המחוקק

ינון אזולאי:  יש לי פה גם הסיפור פה של בורג

ינון אזולאי:  יש גם בסרטון

משה גפני: יש רק תוספת לפרוטוקול הזה

משה גפני:  מה שעשהאל אומר שהמחוקק קבע – אני הבאתי חוק ועדת שרים

משה גפני:  הם, האוצר, התנגדו

ינון אזולאי: הם דחו בשבוע

משה גפני: האוצר בוועדה התנגד כי זה שירותי דת

משה גפני:  למה חינוך כן ורווחה כן ותחבורה כן? למה שירותי דת לא? הוא עכשיו אומר שזה המחוקק קבע

משה גפני:  הוא בא לוועדת שרים לחקיקה – הוא, הכוונה האוצר, והתנגד לחוק

משה גפני:  ביקשתי לנו את זה

משה גפני:  זה נדחה בשבוע כי לא רצו לריב איתי

משה גפני:  אבל אתם התנגדתם

משה גפני:  איך אתה בא לפה ואומר: המחוקק? אני המחוקק, לא אתה

משה גפני:  מה אתה אומר?     

יפתח עשהאל: אנחנו שיקפנו לממשלה שיש עלות תקציבית למהלך הזה של כ-215 מיליון

יפתח עשהאל:  זה גם מה שאנו משקפים פה בוועדה

יפתח עשהאל:  יש השלכה תקציבית להחלטה הזו של 215 מיליון, יש עלות תקציבית

יפתח עשהאל:  חוק יסודות התקציב מחייב את הממשלה להביא לכך מקור אם היא מעוניינת לקדם את הצעד הזה, וזה מה ששיקפנו

ינון אזולאי: אגב למה לא הסתכלתם על זה לפני שהגשתם את התקציב? הרי ידעתם שזה יבוא וידעתם שהרב גפני יעלה על זה

משה גפני: מה חשבתם, שאעבור על זה לסדר-היום והכול בסדר ואשתוק על זה? זו אפליה בוטה במדינת היהודים שלבלניות צריך לשלם משכורות רעב

משה גפני:  מה התוצאה של זה – שאין שירותי דת במדינת ישראל כמו שצריך

משה גפני:  זה הכול

משה גפני:  באים אלינו בטענות לא אנשים דתיים

משה גפני:  אני אשם בזה

משה גפני:  אם אתה יושב-ראש ועדת הכספים, איך אתה נותן את זה? לא יודע

משה גפני:  אני מסתכל בראי, אין לי תשובה

משה גפני:  לא להאמין

משה גפני:  החוק הזה עבר פעם אחת בקריאה ראשונה

משה גפני:  אתם כל הזמן נלחמים נגד

משה גפני:  למה אתם מפלים אותנו לרעה? למה? למה בחינוך אתם מעבירים ככה, וברווחה מעבירים ככה? למה? יש פה מישהו ממשרד המשפטים? בבקשה

משה גפני:  איך אתם נותנים דבר כזה?     

איגי פז: לא הבנתי את השאלה, היושב-ראש, ולמה היא מופנית כלפינו

משה גפני: אני מכיר את משרד המשפטים מכל מיני צמתים כשאתם מתערבים בכל מיני נושאים שהממשלה עושה

משה גפני:  כאשר אתם רואים אי צדק וכשאתם רואים משהו שלא שוויוני, אתם מתערבים ואומרים את דעתכם, בכל המשרדים

משה גפני:  יכול להביא דוגמאות למכביר אבל לא צריך להביא, כי אם אתה במשרד המשפטים, אתה יודע

משה גפני:  יש דברים שיש שיתוף פעולה בין הממשלה לשלטון המקומי

משה גפני:  נושאים רבים ומגוונים שבהם הממשלה נותנת את חלקה והשלטון המקומי, העירייה או הרשות המקומית, נותנים את חלקם

משה גפני:  רק בנושא של שירותי דת השתתפות הממשלה היא הכי נמוכה כלומר ראש הרשות, שיכול להיות גם בקשיים כספיים גדולים, הוא צריך לתת יותר כסף להשתתפות הזו בנושא שירותי הדת ואתם שותקים

איגי פז: אדוני היושב-ראש, אני לא חושב שיש פה סוגיה שהיא בעיקרה משפטית

איגי פז:  אני לא חושב שיש פה אפליה

איגי פז:  יש פה קביעה

ינון אזולאי: חבל, אתה מסתבך בעצמך

ינון אזולאי:  אעזור לך

ינון אזולאי:  אמר האוצר קודם שהוא צריך להביא מקורות תקציב

ינון אזולאי:  זה הנומרטור

ינון אזולאי:  משרד המשפטים אומר שגם צריך נומרטור מצפוני

ינון אזולאי:  כנראה התקלקל להם אז הם לא יודעים מאיפה להביא

איגי פז: אנחנו לא חושבים שיש פה סוגיה של אפליה

איגי פז:  יש פה בסופו של דבר קביעה

משה גפני: המציאות היא שממשלת ישראל מעבירה כסף לשלטון המקומי, בנושאים שונים

משה גפני:  באחד היא מעבירה 75% שזה ברובם, ובאחד שזה שירותי דת היא מעבירה רק 40%

משה גפני:  זה לא דבר שהוא לא שוויוני בעיניך?     

איגי פז: לא

איגי פז:  מדובר פה בהחלטת המחוקק, של הדרג המדיני, להחליט איפה מחליטים להשקיע וזכותה של הכנסת לומר בנושא הזה של שירותי הדת: אנו מתקצבים X- - -     

משה גפני: ינון, אתה הולך במשפט הכי רציני

משה גפני:  הוא אומר שהממשלה קובעת מדיניות והיא מחליטה לתת לזה יותר ולזה פחות

משה גפני:  מדיניות

משה גפני:  כמה מקרים נביא שהם התערבו והממשלה החליטה

ינון אזולאי: אני כבר חוזר

ינון אזולאי:  אני מוציא פרוטוקולים אחר כך להזכיר להם את זה

איגי פז: אגב החוק למיטב זיכרוני היה בעבר 66-33, ואחרי זה היה תיקון חקיקה ששינה את החלוקה ל-60-40

משה גפני: היה 60-40 תמיד, כל הזמן

משה גפני:  לא השתנה דרמטית

משה גפני:  היה פעם שהיה יותר ופחות גם בעקבות דיונים בוועדה אבל התחייבתם שזה ישונה

משה גפני:  הבאנו הצעות חוק ואתם התנגדתם

משה גפני:  אמרתם שאין מקור

משה גפני:  בטח שאין מקור

משה גפני:  למה שיהיה מקור לשירותי דת?     אני חושב שמשרד המשפטים כמו מקרים רבים בעבר, יש דברים שהוא מתערב ויש דברים שלא מתערב

משה גפני:  ברוב המקרים שלא מתערב – כשיש אפליה על שירותי דת

משה גפני:  זה המציאות העובדתית

משה גפני:  בדברים אחרים אתם מתערבים

משה גפני:  מה, כרטיס מזון זה לא החלטת ממשלה?     אני לא מתכוון לשתוק על זה

משה גפני:  מספיק עם הנושא הזה

משה גפני:  לא יודע בשביל מה אני היום בקואליציה

משה גפני:  אם אני בקואליציה וזה נשאר אותו דבר, אין לי מה לחפש פה

משה גפני:  אז תלכו לקואליציה הקודמת שהייתה לכם

משה גפני:  אני לא אסכים לזה

משה גפני:  מספיק

משה גפני:  ההשלכה של זה היא חמורה ממש, בנושא הכי חברתי שיכול היות

משה גפני:  זה אנשים שמקבלים שכר עלוב, ושקט, דממה

משה גפני:  אין כסף

משה גפני:  צריך להביא מקור

משה גפני:  בבקשה, המשרד לשירותי דת

ראומה צמח לוי: כפי שאמרתי, לא שינינו את אמות המידה

שולמית אלוני: אולי פה נתייחס – אמרת שהיה שינוי אחד, לגבי הגידור, שגם אותו כדאי שתסבירו

שולמית אלוני:  חוץ מזה, אם אפשר שתתייחסו לעוד כמה נקודות כי סכום ההשתתפות פה הוא שונה במובנים נוספים ממה שהיה עד היום

שולמית אלוני:  מה שהבאתם לוועדה, מונחות בפני הוועדה שתי אופציות

שולמית אלוני:  זה לא משהו שנהוג להביא בפני הוועדה – אופציה א' ואופציה ב'

שולמית אלוני:  ראינו שהתייחסתם לסכום ההשתתפות במצב שבו טרם נחתם הסכם שכר ולסכום ההשתתפות במצב שהוא מגלם את השיפוי שיינתן בגין הסכם השכר, וכשאת מתייחסת לזה, אם תוכלי להתייחס גם – היום בחוק יש התייחסות למצב שבו נחתם הסכם שכר, בסעיף 11ה(ב1) לחוק שירותי הדת הייעודיים שמתייחס למצב שבו שונה סכום ההשתתפות בשל הסכמי שכר קיבוציים ואז מעודכן סכום ההשתתפות הרגיל או המיוחד, אז למה נדרשה לכתחילה ההוראה הזו? אני מניחה שבשל הגידור שעשיתם, הטבלה, שבה הראיתם באחוזים את שיעורי ההשתתפות, בראשונה מאז אני זוכרת בהרבה מהשנים האחרונות, הסכומים לא מופיעים בצורה עגולה, כלומר אם עד כה היו לנו שיעורי השתתפות של 40-60, 50-50, 25-75, עכשיו זה גם מופיע באחוזים

שולמית אלוני:  איך זה עומד בקנה אחד, והאם זה משנה את המסגרת הכוללת? אם תוכלי להתייחס לכל ההיבטים האלה? וגם מבחינת לוחות הזמנים, כשקובעים את שיעורי ההשתתפות המיוחדים, ההחלטה צריכה להינתן תוך 90 ימים בהתאם לסעיף 11ב לחוק מתחילת שנת כספים או מיום קבלת חוק התקציב השנתי

שולמית אלוני:  חוק התקציב אושר ב-24 במאי, אני חושבת

שולמית אלוני:  יש עוד זמן שבו ניתן לאשר – אנו לא ברגע האחרון, וכל עוד לא אושר במהלך 90 הימים, הולכים אחורה כפי שהוזכר בדיון

שולמית אלוני:  האם יש פה עניין של שכר שנפגע? כי לכאורה לא אמור להיפגע השכר כי אנו נמצאים במצב של 1 חלקי 12

יהודה חשאי: לפני שראומה תתייחס אני מבקש לומר משפט אחד, אדוני היושב-ראש

יהודה חשאי:  לא שייראה כמחמאה אבל אני חייב לומר מילה טובה, לראשונה הצלחנו עם האוצר לקב את הסכם השכר שקיבלו במדינה לרשויות המקומיות ולעובדי המדינה, לראשונה זה חל גם על עובדי מועצות דתיות, אבל את החד פעמי קיבלנו כי ידענו לחלק

יהודה חשאי:  כתוצאה מההסכם שכבר סוכם עם האוצר, תוספות השכר שהולכות להיות בעתיד לשנים הבאות, היינו חייבים לתת את האופציה כי אנו לא יודעים מתי ייחתם

יהודה חשאי:  אנו יודעים מה סכום השיפוי, אז הבאנו את האפשרויות כדי לא לבוא לכאן שוב

יהודה חשאי:  לכן ביקשנו להחיל כבר את הנושא הזה, אם נקבל את הסכם השכר

יהודה חשאי:  אבל אם גברתי אומרת שלפי החוק נוכל לקבל את זה גם בלי לתקן- - -     

שולמית אלוני: אני לא אומרת

שולמית אלוני:  אני שואלת איך אתם רואים את זה לנגד החוק

שולמית אלוני:  אני גם אומרת שלא נהוג להביא שתי אופציות בפני הוועדה

יהודה חשאי: אנו רוצים לאשר את שתיהן

יהודה חשאי:  אין לנו בעיה – נוכל להביא שוב, אנו תמיד גם שמחים להיות פה אורחים

שולמית אלוני: השאלה היא האם יש צפי למועד של חתימת הסכם שכר? כי אז האם לא שווה לחכות להסכם שכר?     

יהודה חשאי: מדברים על סוף אוגוסט אבל כשהמחוקק כתב מה שכתב, 90 ימים, אישור התקציב, הוא דיבר על זמנים נורמליים - תקציב המדינה מגיע לפני דצמבר, מאשרים אותו

שולמית אלוני: זה לא מה שכתוב בחוק

שולמית אלוני:  החוק מתייחס ל-90 ימים או מתחילת שנת הכספים או מיום קבלת חוק התקציב השנתי מתוך- - -     

יהודה חשאי: מתוך הנחה שזה לפני שנת התקציב

יהודה חשאי:  לגופו של עניין, אנו נמצאים בסוף חודש יוני כמעט

יהודה חשאי:  תקציב המועצות עובד על שנה שעברה בחוסר, אחרי פלאטים, אחרי הכול

יהודה חשאי:  זה לא מצב נורמלי שאת אומרת שמחודש מאי נביא עוד שלושה חודשים

יהודה חשאי:  נמצאים פה ראשי המועצות הדתיות בארץ, שגם יאמרו לכם את הדברים

יהודה חשאי:  כל יום – לא עוד שבוע או עוד שבועיים - זה הלנות שכר לעובדים, כל יום אין כסף לספקים, כל יום מקוואות שאין איך לשלם את המים שלהם, אין איך לחמם את המקוואות, והמזל שנמצאים בקיץ, אז אין קור-חום, זה עדיף

יהודה חשאי:  לכן זה לא המצב הנורמלי שהתכוון המחוקק לתת אפשרות ל-90 יום

יהודה חשאי:  לכן אני מבקש שזה, אחרי שתקבלי את כל התשובות הנוספות, כן נגמור עם זה היום

משה גפני: בקיצור אתה משבח את משרד האוצר?     

יהודה חשאי: אני אומר את האמת

יהודה חשאי:  אמרנו בוועדת שרים- - -     

משה גפני: לא אמרתם

משה גפני:  לא ראיתי את זה

יהודה חשאי: אמרנו שמאוד נשמח להצלחתו של הרב גפני בנושא הזה

משה גפני: מה אני? אני במשרד לשירותי דת?     

יהודה חשאי: אתה שותף אתנו שם

יהודה חשאי:  לכן אמרנו – הצלחתך היא הצלחתנו

יהודה חשאי:  אין לנו הכישורים שיש לך להביא 250 מיליון, לכן אנו מאחלים לך בהצלחה ותומכים בך

משה גפני: אפשר לדעת למה באשקלון שהיא העיר המטווחת ביותר, למה אתם מטילים על העירייה 75%? זה בסדר? סתם למשל, אחד מיני רבים

יהודה חשאי: התבחינים ואמות המידה

משה גפני: היא עיר מטווחת, עיר שנמצאת במצוקה כל כך קשה שאנחנו מדברים על הטבות מס, כל מיני דברים שצריך לעזור אז אתם הולכים לקחת 75%?     

יהודה חשאי: הם לא מתלוננים על זה

יהודה חשאי:  התלונה היא כללית בארץ, לאו דווקא על אשקלון

משה גפני: פה היה דיון על אשקלון, על באר שבע, היה כסף מיוחד באותה שנה שניתן לעניין הזה כדי שהם יישארו ב-60-40

ראומה צמח לוי: לגבי אשקלון העירייה לא מעבירה את הכסף למועצה הדתית כבר כמה שנים טובות, מעל 5 מיליון שקל שלא מעבירה למועצה הדתית

ראומה צמח לוי:  אנו כרגע מדברים היום מול העירייה כדי להעביר להם- - -     

משה גפני: מה הם אומרים? אתם לא שואלים אותם?     

ראומה צמח לוי: שואלים אותם

משה גפני: עירייה טובה

משה גפני:  למה לא מעבירים?     

ינון אזולאי: כמה זמן לא מעבירים?     

ראומה צמח לוי: בין שנתיים לשלוש

ינון אזולאי: מה הסנקציות של משרד הפנים עליהם?     

ראומה צמח לוי: בגלל שאין להם מענק איזון, אני לא יכולה לפנות למשרד הפנים ולקזז להם

ראומה צמח לוי:  בגדול, החוק מאפשר לי לפנות לממונה על המחוז שיכניס את ידו לכיס

ראומה צמח לוי:  לא עשה זאת מעולם

ראומה צמח לוי:  אין לנו כסף באמת לגבות את הכסף אלא אם כן נלך לתביעות משפטיות

ינון אזולאי: אבל פעם שעברה בדיון הקודם שהיה לפני שנה הנושא הזה עלה, ואמרו שמורידים ומקזזים ואין הרבה כאלה, ואם אין לה מענק איזון, נשארת ככה?     

ראומה צמח לוי: אנו פונים למשרד הפנים

ראומה צמח לוי:  משרד הפנים לא פונה לממונים על המחוז

ראומה צמח לוי:  התחלנו תהליך של שיח מול הרשויות המקומיות בשנה וחצי האחרונות

ראומה צמח לוי:  אנו מגיעים איתם להסדרים שיעבירו את הכספים למועצות הדתיות דרך- - -  ולא דרך התקציב השוטף לבניית מבני דת לפי הצורך של המועצה הדתית

ראומה צמח לוי:  כרגע המועצה הדתית אשקלון יש לנו טיוטת הסכם על החוב

ינון אזולאי: זה אשקלון

ינון אזולאי:  אתה יודע כמה ערים לא מעבירות את הסכום שצריך להעביר?     

ראומה צמח לוי: אתן מספרים

ראומה צמח לוי:  אחרי הגידול של 2019 נוצר לנו כמעט 66 מיליון שקל חובות של רשויות מקומיות

ראומה צמח לוי:  זה המון כסף

ראומה צמח לוי:  הגידול היה 100 מיליון שקל, מתוכו 66 מיליון שקל זה חובות

ראומה צמח לוי:  היום אנו עומדים על בין 10 ל-15 מיליון שקל חובות

ינון אזולאי: כולם לא נמצאים במענקי איזון?     

ראומה צמח לוי: קודם כל, ברגע שאתה הולך למעגל של קיזוז, הוא לא ייגמר לעולם כי ברגע שאתה מקזז לרשות המקומית, היא לא תעביר לך את השוטף, תלך שוב לקיזוז

ראומה צמח לוי:  הגישה שלנו במשרד זה כן לייצר שיח ולהבהיר להם שהאינטרס משותף

ראומה צמח לוי:  התושבים הם אותם תושבים והם גם צורכים את שירותי הדת וראש העיר צריך להבין את זה

מיכאל גורלובסקי: החוב שירד מ-66 מיליון שקלים זה בגלל שהמשרד עמד בראש החץ, הלך לראשי רשויות, הלך לעיריות, לגזברים, הסביר להם שזה אינטרס שלנו כי אם ראש המועצה הדתית נמצא בשיח לא טוב עם ראש העיר- - -     

ינון אזולאי: היום זה עומד על 66 מיליון – היום סך הכול כמה?     

ראומה צמח לוי: 10 מיליון

ינון אזולאי: תוך כמה זמן הורדתם את זה?     

ראומה צמח לוי: מ-2019 עד 2022

ינון אזולאי: כלומר 10 מיליון נמצאים עדיין בבעיה

ראומה צמח לוי: אבל יש לנו מתוכם מועצות כמו אשקלון שאין לנו איך לגבות את הכסף

ראומה צמח לוי:  החוב של אשקלון למעלה מ-5 מיליון

ראומה צמח לוי:  יש לנו טיוטת הסדר איתם

ראומה צמח לוי:  אנחנו כרגע בשיח

ראומה צמח לוי:  זה אמור להיסגר

ינון אזולאי: אגב את הבעיה הזו ספציפית יש לפתור אחת ולתמיד

משה גפני: זה שתי בעיות

ינון אזולאי: גם את הבעיה הזו יש לפתור אחת ולתמיד כי עכשיו תאפסו את ה-10 מיליון האלה ואז יבואו שוב רשויות

ינון אזולאי:  אותו גלגל

ראומה צמח לוי: אבל אנחנו עובדים בשיתוף פעולה עם הרשויות המקומיות

ראומה צמח לוי:  לא בהנחתות

ינון אזולאי: אבל זה עוזר?     

ראומה צמח לוי: אבל אנחנו לא מייצרים חובות חדשים

ינון אזולאי: האם אתם לא חושבים שייווצרו חובות חדשים? נאמר, מ-10 מיליון האלה, אם אנחנו באים עוד שנה, את אומרת לי: אנחנו מאופסים או מקסימום 5 מיליון לצורך העניין?     

יהודה חשאי: הרב אזולאי, זה מתחבר מה ששאלת – כן, ככל שאנו מגיעים מאוחר לאישור התקציב, הווה אומר שהרשויות כבר אישרו תקציב לעירייה

יהודה חשאי:  אין להם כרגע אפשרות כרגע להביא לנו את ההשלמה של התוספת

יהודה חשאי:  אם מיכאל וראומה היו הולכים לפי אמות המידה על לחיצת כפתור וכאן תשובה ליועצת המשפטית, למה יש אחוזים שונים

יהודה חשאי:  אם היינו הולכים לפי הנוסחה, היית מגלה פתאום שרשויות מקומיות קפצו ב-15% וב-20%

יהודה חשאי:  זה אירוע בשבילם, ואז נצבר חוב, עד סוף השנה הוא לא יכול לשלם כי כרגע אין העברות תקציביות בעירייה, אין תקציב עירייה, הוא צריך לשלם רטרואקטבית

יהודה חשאי:  בא המשרד ואמר, אנחנו עושים משהו שונה כדי שלא יהיה מצב שמי שקפץ לו, יקפוץ לו ל-20 - לא יותר מ-5%

יהודה חשאי:  גם האירוע מול הרשויות יהיה אירוע קטן

יהודה חשאי:  ב-2019 כשהכנסנו לתקציב פתאום 40 ועוד 60, בסך הכול נוצר אירוע של 100 מיליון, פתאום הרשויות קפץ להם ההשתתפות במיליון וחצי, ב-2

יהודה חשאי:  זה עשה כאוס בכולם, צבר חוב של 60 מיליון, ואנו עד היום באירוע הזה

יהודה חשאי:  לכן ביקשנו שזה לא יהיה יותר מ-5% עלייה

יהודה חשאי:  לכן נוצרו האחוזים האלה שאינם עגולים

יהודה חשאי:  זה כל הסיפור בגדול בדבר הזה

ינון אזולאי: אתה אומר, אז לא יהיה הכאוס של ה-100 מיליון, זה מה ששאלתי ומיכאל ענה לי – הוא אומר שזה יכול להיות גם בהעברה הבאה

ינון אזולאי:  אז זה לא יקרה ב-100 מיליון אלא ב-50 מיליון, וראומה, אני שואל, האם אין שוט אחת ולתמיד שלא יגיע למצב הזה? למה בתקציבי חינוך זה לא קורה? כי הכול עובר דרך העירייה

ינון אזולאי:  פה זה גוף שצריך להעביר

ינון אזולאי:  גם לעירייה יש כל מיני חברות כלכליות שמעבירים לשם כסף

משה גפני: כי בחינוך הממשלה נותנת 75%

יהודה חשאי: פניתי לחשכ"ל ולאגף התקציבים, שעם כל הכבוד לעיריות בלי מענקי איזון, יש להם מספיק כספים שמקבלים ממשרד התחבורה, ממקומות אחרים

יהודה חשאי:  תנו לי לשים שם גם את היד, לקחת להם, לאו דווקא ממשרד הפנים מענקי איזון

יהודה חשאי:  פנינו גם לחשכ"ל וגם לאגף התקציבים במסגרת דיוני התקציב, ואמרנו – בערים שאין להם מענקי איזון, אבל עדיין מקבלים כספים ממשרד התחבורה, ממשרדים אחרים, שדרך החשכ"ל נוכל לשים שם את היד

יהודה חשאי:  לצערי לא קיבלנו שיתוף פעולה

יהודה חשאי:  נשמח לעזרה מכם בנושא הזה שנוכל לשים את היד גם על כספים לעיר גדולה שאין לה מענקי איזון ולקחת משם את הכספים

יהודה חשאי:  אנו היום במשרד הפנים כן מקבלים שיתוף פעולה מלא על ערים שיש להם מענקי איזון, אנו יודעים לגמור חובות מאוד מהר

יהודה חשאי:  כל החובות הגדולים נמצאים בערים שאין להם מענקי איזון ששם אנו בבעיה

יהודה חשאי:  כאן הפתרון הוא באוצר אצל החשכ"ל באגף התקציבים

משה גפני: שלומית, כשנצביע, אני רוצה שנצביע על הדבר הנכון

משה גפני:  לא יודע מתי נצביע

ראומה צמח לוי: שלומית, שתי האופציות שמונחות פה בפני הוועדה, כפי שאמר המנכ"ל, הראשונה לא לוקחת בחשבון את הסכם שכר המסגרת כי כרגע לא נחתם

ראומה צמח לוי:  כשהכנו את האופציות וישבנו עם נציגי השרים, ההסכם היה אמור להיחתם עד 30

ראומה צמח לוי: 6

ראומה צמח לוי:  לא ידענו מתי הוועדה תתכנס ותצביע

ראומה צמח לוי:  נכון להיום כפי שאמר המנכ"ל, הממונה על השכר צופה שזה יקרה רק לקראת סוף אוגוסט

ראומה צמח לוי:  מאוד חשוב לנו כן לאשר נכון לעכשיו את תקציב המועצות הדתיות כדי שהמועצות יוכלו לעבוד בתקציב מלא עם תוכנית עבודה ללא פלאטים

ראומה צמח לוי:  כרגע הם מקבלים את תקציב 2022 שהיה נמוך, וכולל בתוכו פלאט של 12

ראומה צמח לוי: 5%, שזה פוגע להם בתפקוד השוטף

ראומה צמח לוי:      לגבי הגידור, המטרה הייתה למנוע זעזועים גם עבור הרשויות המקומיות

ראומה צמח לוי:  הרשויות המקומיות אישרו תקציבן לשנת 23' בנובמבר שנה שעברה

משה גפני: אנחנו נצטרך להצביע על שתי אופציות?     

שולמית אלוני: לא

שולמית אלוני:  כיוון שהסכם השכר לא צפוי להבנתי מכם להיחתם לפני אוגוסט, הם מבקשים להוריד את אופציה ב'

ראומה צמח לוי: נגיע שוב כשיהיה הסכם שכר

מיכאל גורלובסקי: חשוב שהוועדה תדע שזה קיים

משה גפני: בבקשה

ראומה צמח לוי: נגיש לוועדה פעם נוספת את האופציה השנייה

ראומה צמח לוי:  כאמור, כדי למנוע זעזועים אל מול הרשויות המקומיות בעקבות מה שהיה ב-2019- - -     

שולמית אלוני: למרות שזה לא חדש

שולמית אלוני:  זה משהו שאני לא מכירה 15, 16 שנים אחורה- -      

ראומה צמח לוי: גם ב-2018 האחוזים היו לא שלמים

ראומה צמח לוי:  זה אושר ופורסם ברשומות

שולמית אלוני: לא, מה שאושר היה תיקון חקיקה שקבע בהוראת שעה שלא יהיה אישור ועדת כספים כי זה בא אחרי תקציב ולא הספיקו לאשר את זה במועד

ראומה צמח לוי: ועדיין זה היה חלקי אחוזים

ראומה צמח לוי:  מה שעשינו פה – אמרנו שבמקום שרשות מסוימת תגדל באחוז ההשתתפות שלה- -     

שולמית אלוני: גם אז היה גידור?     

ראומה צמח לוי: שם היה משהו אחר

ראומה צמח לוי:  זה היה הקטנה של המדרגות

ראומה צמח לוי:  פה גידרנו את השינוי כדי למנוע את הזעזועים כי ידענו שהתקציב יגיע במהלך השנה ולא רצינו לפגוע ברשויות המקומיות ובתקציב שלהם

ראומה צמח לוי:  עמדנו במסגרת הכללית במגבלה של 40-60, עמדנו במגבלה של 25-75, אלה שתי המגבלות שמטיל עלינו החוק אבל כן גידרנו את השינוי למי שעבר את ה-5% - גידרנו את זה

ראומה צמח לוי:  את רואה פה חלקי אחוזים כי היינו צריכים לעשות חתירה למטרה כדי לעמוד ב-40-60

ראומה צמח לוי:  חתירה למטרה זה משהו מתמטי – אם אחד ירדה ב-5%, גם השנייה צריכה, אבל זה צריך לעמוד באלכסון מסוים

ראומה צמח לוי:      האלכסון של 40-60 חייב להתקיים

ראומה צמח לוי:  היא תרד ב-4

ראומה צמח לוי: 7 כדי לעמוד באלכסון של 40-60

מיכאל גורלובסקי: אדוני היושב-ראש, יש לזכור שאנו נותנים למועצות הדתיות את התקציב כשאנו לקראת סוף שנה כבר

מיכאל גורלובסקי:  ככל שניתן להם יותר מאוחר יהיה להם קשה יותר לממש אותו

מיכאל גורלובסקי:  אנו לא רוצים שהכספים יעמדו ללא- - -     

משה גפני: אני מכיר גם את הטיעון הזה

משה גפני:  בבקשה, חבר בחבר המועצות הדתיות

בנימין שחור: כבוד היושב-ראש אמר את הפתיח שלו כל כך יפה לגבי המועצות הדתיות, איך הם נראות, איך נשמעות בארץ ואיך מתייחסים אלינו

בנימין שחור:  כפי שידוע לך, גם המנכ"ל פה לקח את הנושא ברצינות עם כל אנשי המקצוע

בנימין שחור:  אנו עומדים במצב שאתמול התחננתי לראש העיר על תשלומי מים

בנימין שחור:  אין להם מה לעבוד

בנימין שחור:  אי אפשר לפתוח את המים

בנימין שחור:  המצב באמת קריטי

בנימין שחור:  כל יום שעובר, זה נזק אדיר לסדר אותו

בנימין שחור:  שוב, זה בעיה תדמיתית, ושוב אנחנו לא משרתים נכון

בנימין שחור:  הנושא מאוד קריטי

בנימין שחור:  וגם הלנת שכר, מי כמוך יותר מה זה הלנת שכר של כל יום

משה גפני: ראומה, יש הלנת שכר?     

יהודה חשאי: כן

משה גפני: שאלתי את אנשי המקצוע

ראומה צמח לוי: אנחנו מקבלים פניות ממועצות דתיות להקדים תשלומים כדי שיוכלו לעמוד בכל התשלומים הנדרשים לפי החוק

משה גפני: אני מבקש לסכם את הדיון

משה גפני:  אני לא מקבל את הטיעון הזה

משה גפני:  אתה יושב-ראש סיעת ש"ס כאן בכנסת

משה גפני:  הודענו ביהדות התורה שמחר, ביום רביעי, לא נצביע עם הקואליציה כי לא עומדים בהסכם הקואליציוני

משה גפני:  אני מוסיף את הנושא הזה של המועצות הדתיות

משה גפני:  מי שמטפל בזה זה השר אמסלם

משה גפני:  אני הולך להגיד – אני מבקש את הנושא הזה שהתחייבו בהסכם הקואליציוני

משה גפני:  לא יכולים להביא לי עכשיו לוועדה שאני אהיה זה שאתם על 60-40

משה גפני:  לא יהיה דבר כזה

משה גפני:  מחר יש לנו הדיון הזה

משה גפני:  יכול להיות שמישהו אחר יבוא לנהל את הדיונים פה

משה גפני:  יכול להיות שאנו לא נמצאים בזה

משה גפני:  לא אסכים ל-60-40

משה גפני:  האפליה הזו תיפסק

משה גפני:  אני הולך להגיד את זה

משה גפני:  זה יהיה אחד הטיעונים שלי בעניין שהעלינו

משה גפני:  פינדרוס הוא יושב-ראש הסיעה

משה גפני:  הוא העלה את זה בפני אופיר כץ, העלה את זה בפני השר דודי אמסלם

משה גפני:  עולה גם העניין הזה

משה גפני:  לפי זה נחליט מה שאנחנו עושים, אז ההבדל בין להצביע היום או להצביע שבוע הבא – מתי שנצביע על זה, בקרוב, הוא לא משנה דרמטית שום דבר

משה גפני:  אני מכיר את הטיעונים האלה

משה גפני:  אני לא מנכ"ל המשרד לשירותי דת אבל אני מכיר

ינון אזולאי: רק אחדד, גם אמר המנכ"ל – גם אצלנו זה בהסכם הקואליציוני וגם אנו נבהיר זאת

משה גפני: אני מדבר העל הסכם הקואליציוני שלכם

יהודה חשאי: אדוני היושב-ראש

משה גפני: אל תבקש שאצביע כי אני לא רוצה לסרב לך

יהודה חשאי: אני רוצה לומר לך, אני הרבה יותר ממבקש - מתן כהנא קיבל אחרי שבוע את ההצבעה הזו

יהודה חשאי:  גם אני מבין דבר אחד או שניים בהליכי חקיקה, גם תקציבים

יהודה חשאי:  גם אתה יודע שגם אם דרישתך ביום ראשון הבא תתקבל- - -     

משה גפני: לא ביום ראשון הבא

משה גפני:  אבקש את זה מחר

יהודה חשאי: לא, בוועדת שרים

משה גפני: אם זה מתקבל אין בעיה ואפשר ללתת

יהודה חשאי: גם אם תתקבל היא תידון וייגמר שם הסיפור עוד חודש וחצי או חודשיים

משה גפני: אנו נאשר את זה עוד קודם

יהודה חשאי: וגם אתה יודע שההצבעה של היום אינה מייתרת את הסיפור של הצעת החוק

יהודה חשאי:  מה שכן, אין לי מושג מה אתה שומע כאן

יהודה חשאי:  חברי הוועדה, אי הצבעה עכשיו כל יום זה ספקים – אני לא מכיר את הפוליטיקה, אני שמח שאתה מכניס עוד סעיף מחר לדרישות שלכם

אליהו (אלי) רביבו: למה שלא נצביע?     

משה גפני: למה בשירותי דת הממשלה נותנת 40%? למה בשירותי חינוך היא נותנת 75%? למה בשירותי רווחה 75%? למה בתחבורה 75%? כי זה שירותי דת שהמדינה מתייחסת לזה כמו סוג ב'? זה עלה פה עשר שנים לדיון

משה גפני:  הבאתי ביום ראשון הצעת חוק לוועדת שרים, דחו את זה בשבוע

משה גפני:  למה זה שונה?     

יהודה חשאי: אני מסכים אתך אבל רוצה לומר, אדוני היושב-ראש, אני לא יודע מה אומרים לך, מה לא

יהודה חשאי:  יש עובדים היום שלא מקבלים שכר

יהודה חשאי:  יש ספקים שלא מקבלים שכר

יהודה חשאי:  אני מבקש ממך שוב כן להצביע

יהודה חשאי:  זה קריטי מבחינתנו

יהודה חשאי:  אם אתה רוצה להתייחס אלינו כמו בתקופת מתן כהנא, מצוין

יהודה חשאי:  אני חושב שלא מגיע לנו או למשרד

אורית פרקש הכהן: אתה תמיד דוגל בהצבעה ואז לתקן את הדברים בהמשך

אורית פרקש הכהן:  תמיד עושים את זה בוועדה הזאת

משה גפני: אפשר לדעת את ספר ההיסטוריה שלי, איפה זה התמיד הזה?      

אורית פרקש הכהן: מאז שאני בוועדה כשיש נושאים שמעכבים כסף מאנשים, אתה בדרך כלל מצביע ואז אומר: נתקן בהמשך

משה גפני: שמעת את נציג האוצר

ינון אזולאי: יהודה, כולם באותו צד אבל אגיב לך כי קיבלתי ביקורת עליי שאנו לא מציעים ואנו אלה שמעכבים את המשכורות

יהודה חשאי: כן

יהודה חשאי:  אם לא תצביעו התשובה היא כן

ינון אזולאי: שמענו פה מראומה שאומרת דבר פשוט – אין פה הלנת שכר

ינון אזולאי:  בוא נשים את הדברים על השולחן

ינון אזולאי:  אל תגיד עליי שאני פוגע

יהודה חשאי: ספק שלא מקבל 10 חודשים משכורת, דופק את האנשים שלו, זה כן הלנת שכר

ינון אזולאי: הם היום לא מקבלים משכורת? מה יקרה אם עוד שבוע או שבועיים יקבלו? בשבילנו זה כמנוף לחץ

ינון אזולאי:  אני בעד שיצביעו אתמול, לא היום

ראומה צמח לוי: שנעבוד עם תוכנית מאושרת

משה גפני: אני סיימתי את הדיון בעניין

משה גפני:  בשבוע הבא נצביע

משה גפני:  בבקשה, ביקשת לדבר

יונתן מישרקי: זה מאבק ארוך שאתה מנהל אותו, ואנחנו כמובן איתך, כל הצד הזה של השולחן

יונתן מישרקי:  אנו מסכימים שהמאבק שלך צודק אבל אנחנו באמצע שונה

יונתן מישרקי:  חודש יוני לקראת סופו

יונתן מישרקי:  יש אנשים ועובדים וכפי שציין יושב-ראש המועצה הדתית, המאבק שלך צודק, כל הצד הזה של השולחן איתך במאבק

יונתן מישרקי:  יושב-ראש המועצה הדתית שדיבר פה, לא יודע מחר בבוקר לפתוח את המים

משה גפני: אם הייתי עושה את הישיבה עוד שבוע? תעשו לי טובה

יונתן מישרקי: אני מסכים

יונתן מישרקי:  יש דברים שהם בנפשו של המשרד, בנפשו של המנכ"ל

יונתן מישרקי:  צריך לראות איך אנו פותרים את זה

משה גפני: האוצר בא אליי אתמול ואמר לי: זה בנפשו וזה בנפשו

משה גפני:  אם הייתי עושה את הישיבה הזאת בשבוע הבא, הכול היה בסדר? לא לאפשר לי את היומיים להילחם על זה? אתם בסדר?     

יונתן מישרקי: אנחנו איתך במלחמה

משה גפני: אז תאפשרו לי להילחם, לפחות לעשות משהו

משה גפני:  לא שאנחנו יושבים פה הדתיים כמו לא יודע מה ומקבלים את כל הגזרות שלהם

משה גפני:  הישיבות עד רגע זה לא קיבלו כסף

משה גפני:  שקל לא קיבלו

משה גפני:  לא יודע למה אנו בקואליציה הזו

משה גפני:  אתם באים מועצות דתיות, מקבלים אפס לעומת מה שמקבלים אחרים

משה גפני:  אני אפילו לא יכול לעשות מחאה

משה גפני:  אם אני עושה מחאה אתם אומרים שאני מעכב משכורות

משה גפני:  כאילו נולדתי אתמול

משה גפני:  הדיון הסתיים, כנראה נמשיך בשבוע הבא